Temeljem članka 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 39. Zakona o elektroničkim medijima (Narodne novine, broj 111/21, 114/22), članka 10. Pravilnika o financiranju programskih sadržaja elektroničkih medija (Glasnik Zagrebačke županije br. 51/22) te članka 57. Statuta Općine Kloštar Ivanić (Glasnik Zagrebačke županije br. 13/21), Općinski načelnik Općine Kloštar Ivanić dana 23.12.2024. godine donosi

**O D L U K U**

**o raspisivanju Javnog poziva za financiranje programskih sadržaja elektroničkih medija od interesa za Općinu Kloštar Ivanić**

**u 2025. godini**

I.

Raspisuje se Javni poziv za financiranje programskih sadržaja elektroničkih medija od interesa za Općinu Kloštar Ivanić u 2025. godini (u daljnjem tekstu: Javni poziv).

Javni poziv objavit će se na mrežnim stranicama Općine Kloštar Ivanić <https://www.klostar-ivanic.hr/>

Tekst Javnog poziva sastavni je dio ove Odluke.

II.

Predmet Javnog poziva je javno prikupljanje prijava za financiranje programskih sadržaja elektroničkih medija od interesa za Općinu Kloštar Ivanić u 2025. godini, koji su izdvojeni u tematske cjeline ili pojedinačno.

III.

Cilj dodjele financijskih sredstava je proizvodnja i objavljivanje kvalitetnih programskih sadržaja od interesa za Općinu Kloštar Ivanić i stanovnike Općine Kloštar Ivanić.

IV.

Pravo podnošenja prijava imaju elektronički mediji koji:

* su registrirani sukladno zakonu;
* imaju sjedište na području Zagrebačke županije;
* imaju koncesiju na području Zagrebačke županije ili za područje gradova ili općina na području Zagrebačke županije;
* su upisani u Upisnik pružatelja elektroničkih publikacija koji vodi Vijeće za elektroničke medije: 1. televizijski nakladnici upisani u Knjigu pružatelja medijskih usluga televizije Agencije za elektroničke medije (AEM); 2. radijski nakladnici upisani u Knjigu pružatelja medijskih usluga radija Agencije za elektroničke medije (AEM); 3. elektroničke publikacije upisane u Knjigu pružatelja elektroničkih publikacija koje svojim sadržajem nisu proizašle iz tiskanih medija;
* redovito objavljuju programske sadržaje koji se odnose na rad tijela Općine Kloštar Ivanić;
* redovito objavljuju programske sadržaje koji se odnose na svakodnevni život građana Općine Kloštar Ivanić.

Pravo na dodjelu financijskih sredstava ne mogu ostvariti nakladnici:

* se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna ili proračuna Zagrebačke županije;
* su u likvidaciji ili stečajnom postupku;
* imaju dugovanja prema proračunu Republike Hrvatske ili proračunu Općine Kloštar Ivanić.

V.

Rok za podnošenje prijava je 10 (deset) dana od dana objave Javnog poziva na mrežnim stranicama Općine Kloštar Ivanić.

VI.

Sredstva za provođenje ove Odluke osigurana su u proračunu Općine Kloštar Ivanić za 2025. godinu.

VII.

Ova Odluka stupa na snagu danom donošenja, a objavit će se na mrežnim stranicama Općine Kloštar Ivanić.

KLASA: 614-01/24-01/001

URBROJ: 238-14-02-24-01

Kloštar Ivanić, 23.12.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik :

Željko Filipović